cyanic-selkie/wikianc huggingface dataset:
২০২২–২৩ ওয়েস্ট ইন্ডিজ পুরুষ ক্রিকেট দলের অস্ট্রেলিয়া সফর
দলীয় সদস্য
২০২২ সালের ৩ অক্টোবর মার্কাস স্টইনিস চোটের কারণে অস্ট্রেলিয়া দল থেকে ছিটকে যান। একই দিনে ওয়েস্ট ইন্ডিজ দলে শিমরন হেটমায়ারের পরিবর্তে শামার ব্রুকসকে নেয়া হয়। টেস্ট সিরিজ শুরুর আগে চোটের কারণে রেইমন রিফার ওয়েস্ট ইন্ডিজ দল থেকে ছিটকে যান। ২০২২ সালের ৩ ডিসেম্বর ওয়েস্ট ইন্ডিজের টেস্ট দলে মারকিনো মিন্ডলিকে যোগ করা হয়। প্রথম টেস্ট ম্যাচ শেষ হওয়ার পর অস্ট্রেলিয়ার টেস্ট দলে মাইকেল নেসার ও ল্যান্স মরিসকে যোগ করা হয়। দ্বিতীয় টেস্ট ম্যাচে ফিল্ডার হিসেবে দায়িত্ব পালনের জন্য ওমর ফিলিপস কে জরুরি ভিত্তিতে ওয়েস্ট ইন্ডিজ দলের সাথে যোগ দিতে আহ্বান জানানো হয়।
হুমায়ুন ফরহাত
হুমায়ুন ফরহাত (ہمایوں فرحت; জন্ম: ২৪ জানুয়ারি, ১৯৮১) লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। দুই ভাইয়ের অন্যতম হিসেবে পাকিস্তানের পক্ষে টেস্ট ক্রিকেটে অংশগ্রহণের সুযোগ লাভ করেন। তার ভ্রাতা ইমরান ফরহাত পাকিস্তানের পক্ষে আন্তর্জাতিক ক্রিকেটে অংশ নিয়েছেন।
ঘরোয়া প্রথম-শ্রেণীর পাকিস্তানি ক্রিকেটে অ্যালাইড ব্যাংক, হাবিব ব্যাংক ও লাহোর দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।
খেলোয়াড়ী জীবন
১৯৯৭-৯৮ মৌসুম থেকে ২০১৪ সাল পর্যন্ত হুমায়ুন ফরহাতের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে একটিমাত্র টেস্ট ও পাঁচটিমাত্র একদিনের আন্তর্জাতিকে অংশগ্রহণ করেছেন হুমায়ুন ফরহাত। পাকিস্তান দলে মঈন খান ও রশীদ লতিফের ন্যায় উইকেট-রক্ষকদ্বয়ের উপস্থিতিই তার আন্তর্জাতিক ক্রিকেটে প্রতিবন্ধকতার প্রধান কারণ ছিল। ২৭ মার্চ, ২০০১ তারিখে হ্যামিল্টনে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ৮ এপ্রিল, ২০০১ তারিখে শারজায় শ্রীলঙ্কা দলের বিপক্ষে একদিনের আন্তর্জাতিকে অভিষেক ঘটে তার। ২০ এপ্রিল, ২০০১ তারিখে একই মাঠে ও একই দলের বিপক্ষে সর্বশেষ ওডিআইয়ে অংশ নেন তিনি।
মার্চ, ২০০১ সালে নিউজিল্যান্ডের বিপক্ষে একটিমাত্র টেস্ট খেলেন। এরফলে, টেস্ট ক্রিকেটের ইতিহাসে একমাত্র খেলোয়াড় হিসেবে খেলায় তিনি কোন ডিসমিসাল না ঘটানোর অজনপ্রিয় রেকর্ডের সাথে নিজেকে যুক্ত করেন।
অবসর
২০০৭ সালে অনুমোদনবিহীন ইন্ডিয়ান ক্রিকেট লীগে (আইসিএল) লাহোর বাদশাহের পক্ষে অংশগ্রহণ করেন। ফলশ্রুতিতে, তাকে নিষেধাজ্ঞার কবলে পড়তে হয়। এছাড়াও, নিষেধাজ্ঞা থেকে মুক্ত হবার পর উদীয়মান কামরান আকমলের উপস্থিতিতে তাকে আর জাতীয় দলে রাখা হয়নি।
পি.আর ঠাকুর গভর্নমেন্ট কলেজ
পি আর ঠাকুর গভর্নমেন্ট কলেজ পশ্চিমবঙ্গের উত্তর চব্বিশ পরগনা জেলার ঠাকুরনগরের একটি উচ্চ শিক্ষাপ্রতিষ্ঠান। এটি ঠাকুরনগর কলেজ নামে পরিচিত। পশ্চিমবঙ্গ সরকারের উচ্চশিক্ষা অধিদফতরের প্রত্যক্ষ নিয়ন্ত্রণে ২০১৩ সালে ঠাকুরনগরের চাঁদপাড়া গ্রামীণ হাসপাতাল পার্শ্ববর্তী ভূমি ও ভূমি সংস্কার দফতরের জমিতে প্রতিষ্ঠিত হয়েছিল। মহাবিদ্যালয়টি পশ্চিমবঙ্গ রাষ্ট্রীয় বিশ্ববিদ্যালয়ের অধীনস্থ।
ইতিহাস
পশ্চিমবঙ্গের প্রাক্তন মুখ্যমন্ত্রী মুখ্যমন্ত্রী বুদ্ধদেব ভট্টাচার্য ২০১১ সালে গাইঘাটা সমষ্টি উন্নয়ন ব্লকের চাঁদপাড়ায় হরিচাঁদ-গুরুচাঁদ ঠাকুরের নামে একটি মহাবিদ্যালয়ের শিলান্যাস করেন। মহাবিদ্যালয়টি চাঁদপাড়ায় সরকারি কৃষি খামারের জমিতে স্থাপন করার সিদ্ধান্ত গ্রহণ করা হয়। কিন্তু মতুয়া সম্প্রদায়ের এক অংশের মানুষ তা নিয়ে আপত্তি করেন। তৎকালীন মতুয়া মহাসংঘের প্রধান বীণাপাণিদেবীও চাঁদপাড়া হরিচাঁদ-গুরুচাঁদ ঠাকুরের নামাঙ্কিত মহাবিদ্যালয় স্থাপনের বিরোধিতা করেন। তিনি চেয়েছিলেন, মহাবিদ্যালয়টি ঠাকুরনগরে স্থাপন করার পক্ষে মত প্রকাশ করেন।
তৃণমূল কংগ্রেস ২০১১ সালের পশ্চিমবঙ্গ বিধানসভা নির্বাচনে লাভ করে ও রাজ্যে সরকার গঠন করে। পশ্চিমবঙ্গ সরকারের পক্ষ থেকে চাঁদপাড়ার পরিবর্তে ঠাকুরনগরে মহাবিদ্যালয়টি স্থাপন করা সিদ্ধান্ত গ্রহণ করা হয়। মহাবিদ্যালয়টি স্থাপন করার জন্য ঠাকুরনগরেই ভূমি ও ভূমি সংস্কার দফতরের একটি জমি নির্বাচিত করা হয়। মুখ্যমন্ত্রী মমতা বন্দ্যোপাধ্যায় ২০১২ সালে ভূমি ও ভূমি সংস্কার দফতরের জমিতে মতুয়াদের ধর্মগুরু প্রমথরঞ্জন ঠাকুরের নামাঙ্কিত সরকারি মহাবিদ্যালয়ের শিলান্যাস করেন। মহাবিদ্যালয়টি ২০১৩ সালের ৩ অগাস্ট স্থাপিত হয়। প্রারম্ভিক সময়ে পিআর ঠাকুর মহাবিদ্যালয়ের কার্যক্রম ও পঠন-পাঠন ঠাকুরনগর উচ্চবিদ্যালয়ে পরিচালিত হয়। পরে মহাবিদ্যালয়ের জন্য নির্ধারিত জমিতে ভবন ও পরিকাঠাম নির্মাণ শেষ হলে ঠাকুরনগর উচ্চবিদ্যালয় থেকে মহাবিদ্যালয়ের সকল কার্যক্রম নব নির্মিত বিদ্যায়তনে স্থানান্তরিত হয়।
বিভাগ
মহাবিদ্যালয়টিতে ২০২০ সালের তথ্যমতে কলা ও বিজ্ঞান শাখায় মোট ১১ টি বিভাগ রয়েছে।
মহাবিদ্যালয়ের বিভাগসমূহ তালিকা আকারে প্রকাশ করা হল:
অনুমোদিত
মহাবিদ্যালয়টি ২০১৩ সাল থেকে বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত ও পশ্চিমবঙ্গ রাষ্ট্রীয় বিশ্ববিদ্যালয়ের অধিভুক্ত।
পারফিউম: দ্য স্টোরি অব আ মার্ডারার
ডাস পারফুম (Das Parfum: Die Geschichte eines Mörders, ইংরেজি নাম: Perfume: The Story of a Murderer) ২০০৬ সালে মুক্তিপ্রাপ্ত একটি জার্মন চলচ্চিত্র। এই মনস্তাত্ত্বিক থ্রিলার সিনেমাটি পরিচালনা করেছেন জার্মান চলচ্চিত্র পরিচালক Tom Tykwer। Patrick Süskind রচিত পারপিউম নামক উপন্যাসের কাহিনী অবলম্বনে এটি নির্মিত হয়েছে।
সমালোচকরা এই সিনেমার প্রতি মিশ্র প্রতিক্রিয়া ব্যক্ত করেছেন। রটেন টম্যাটোসে এর রেটিং ৫৬% যে কারণে এটি রটেন হিসেবে চিহ্নিত হয়েছে। কিন্তু ইউরোপে ব্যাপক বাণিজ্যিক সফলতা লাভ করেছে ছবিটি। মার্কিন যুক্তরাষ্ট্রে এর ব্যাপক প্রচার সম্ভব হয়নি, কেবল গুটিকতক থিয়েটারে এটি মুক্তি পায়। কয়েকটি সীমাবদ্ধতা থাকলেও রজার ইবার্ট সহ বেশ কয়েকজন সমালোচকের মতে, হরর এবং বিস্ময়ের ঘোরে এই ছবিটি দেখেই যেতে হয়ে। এর কাহিনী খুব দ্রুত গতিতে এগোয় এবং দর্শককে অভিভূত করে রাখে।
পলাশীপাড়া
পলাশীপাড়া, পশ্চিমবঙ্গ রাজ্যের নদিয়া জেলা র তেহট্ট মহকুমা র অন্তর্গত একটি প্রাচীন জনপদ ও রাজ্যের অন্যতম বিধানসভা কেন্দ্র।
বিবরণ
এই জায়গাটির অবস্থান বা ভৌগোলিক উপাত্ত হল ২৩.৪৭° উত্তর ৮৮.২৭° পূর্ব। সমুদ্র সমতল থেকে এর গড় উচ্চতা প্রায় ১৫ মিটার। আয়তন ৬২৮.৪৮ হেক্টর। এটি জলঙ্গী নদীর তীরে অবস্থিত একটি প্রাচীন জনপদ। ৩৪ নং জাতীয় সড়ক ও নিকটতম রেলযোগাযোগ পলাশী রেলওয়ে স্টেশন হতে পলাশীপাড়ার দুরত্ব ১৮ কিলোমিটার। ১১ নং রাজ্য সড়কের মাধ্যমে জেলা সদর কৃষ্ণনগরের সাথে এই স্থানের যোগাযোগ আছে। থাম্ব|পলাশীপাড়া দ্বিজেন্দ্রলাল সেতু
ইতিহাস
পলাশীপাড়া নামটি ঐতিহাসিক পলাশী র সাথে সংযুক্ত। ধারণা করা হয় পলাশীর সমসাময়িক জনপদ পলাশীপাড়া গড়ে ওঠে পলাশীর যুদ্ধ ও হাংগামার কারণে সেখানকার বাসিন্দাদের আগমনের ফলে। পলাশীস্থ অধিবাসীরা এই পাড়া বা জনপদ গড়ে তোলেন। জলঙ্গী তীরবর্তী পলাশীপাড়ার নিকটে ঐতিহাসিক নিশ্চিন্তপুর গ্রাম। যেখানকার নীলকুঠি ছিল নদীয়ার বৃহৎ নীলকুঠির একটি। বর্তমানে কুঠির ধ্বংসাবশেষটিও লুপ্ত হয়ে গেছে থাম্ব|পলাশীপাড়া বাস টার্মিনাল
শিক্ষা, স্বাস্থ্য
পলাশীপাড়ায় দুটি উচ্চমাধ্যমিক বিদ্যালয় ও একাধিক সরকারী, বেসরকারী প্রাথমিক শিক্ষা কেন্দ্র রয়েছে। পলাশীপাড়া মহাত্মা গান্ধী স্মৃতি বিদ্যাপীঠ এতদাঞ্চলের প্রাচীন ও নামী শিক্ষায়তন। এখানে একটি ব্লক স্বাস্থ্যকেন্দ্র (প্রীতিময়ী স্বাস্থ্য কেন্দ্র) বর্তমান।
জনসংখ্যা
২০১১ সালের জনগননা অনুসারে এখানকার জনসংখ্যা ১০৬৯৩। যার ৫১% পুরুষ, ৪৯% মহিলা ।
মেলিসা ম্যাকার্থি
মেলিসা এ্যান ম্যাকার্থি (জন্ম ২৬ আগস্ট, ১৯৭০) একজন আমেরিকান অভিনেত্রী, কমেডিয়ান, লেখক, ফ্যাশন ডিজাইনার এবং প্রযোজক। তিনি ১৯৯০ এর দশকের শেষের দিকে টেলিভিশন ও চলচ্চিত্রে অভিনয় করতে শুরু করেন এবং টেলিভিশন ধারাবাহিক গিলমোর গার্লস (২০০০-২০০৭) এ সোকি সেন্ট জেমস ভূমিকার জন্য দেশব্যাপী স্বীকৃতি লাভ করেন। ২০০৭ থেকে ২০০৯ সাল পর্যন্ত, তিনি এবিসি সিটকম সামান্থ হু? এ ডেনা রূপে অভিনয়ে ছিলেন। ম্যাকার্থি তখন এরপর মলি ফ্লাইন ভূমিকায় সিবিএস সিটকম মাইক এন্ড মলি (২০১০-২০১৬) এ অভিনয় করেছেন, একটি কমেডি সিরিজে অসামান্য মূখ্য অভিনেত্রী হিসেবে অর্জন করেন প্রাইমটাইম এমি পুরস্কার এবং পরর্বতী মৌসুমে আরো দুইটি সিরিজের জন্যও মনোনয়ন পান। স্যাটারডে নাইট লাইভ কমেডি সিরিজে পরপর ৪ বছর উপস্থাপিকা হিসেবে ভূমিকা পালনের জন্য প্রাইমটাইম এ্যামি অ্যাওর্য়াড এ অসামান্য অতিথি অভিনেত্রী হিসেবে মনোনয়ন পান। ম্যাকার্থি কমেডি ফিল্ম ব্রাইডসাইডস (২০১১) এ মেগান প্রাইজ ভূমিকায় অভিনয়ের জন্য স্বীকৃতি লাভ করেন, যার জন্য তিনি পেয়েছেন একটি শ্রেষ্ঠ পার্শ্ব অভিনেত্রীর জন্য একাডেমি পুরস্কার মনোনয়ন, সেরা পার্শ্ব অভিনেত্রী হিসেবে একটি বাফটা মনোনয়ন এবং একটি স্ক্রিন অ্যাক্টরস গিল্ড পুরস্কার (সেরা পার্শ্ব অভিনেত্রী - চলচ্চিত্র)  মনোনয়ন। ২০১৩-এ,  তিনি কমেডি চলচ্চিত্র আইডেন্টিটি থীফ এন্ড দ্য হিট অভিনয় করেন। তিনি সহযোগী ভূমিকায় আরো আর্বিভূত হয়েছেন "দ্য নীনস" (২০০৭), ব্যাক-আপ প্ল্যান (২০১০), লাইফ এজ উই নো ইট (২০১০), দিজ ইজ ৪০ (২০১২) এবং দ্য হ্যাংওভার পার্ট III (২০১৩) চলচ্চিত্রে। ২০১৪ সালে, ম্যাকার্থি অভিনয় করেন কমেডি ট্যামি এবং কমেডি-ড্রামা সেন্ট ভিনসেন্ট ছবিতে অভিনয় করেছিলেন।২০১৫ সালে, তিনি অ্যাকশন কমেডি চলচ্চিত্র স্পাই এর জন্য আলোচনায় আসেন, যার জন্য তিনি সেরা অভিনেত্রীর জন্য একটি গোল্ডেন গ্লোব পুরস্কার (সেরা অভিনেত্রী - কমেডি বা সঙ্গীতধর্মী চলচ্চিত্র) পান। ২০১৬ সালে, তিনি কৌতুক চলচ্চিত্র দ্য বস এন্ড ঘোস্টবার্স্টাস অভিনয় করেছিলেন। ম্যাকার্থি এবং তার স্বামী বেন ফ্যালকোন অন দ্য ডে প্রোডাকশন নামে একটি প্রযোজনা সংস্থা প্রতিষ্ঠা করেন। ২০১৫ সালে, তিনি হলিউড ওয়াক অব ফ্রেম এ একটি তারকা পান এবং মহিলাদের জন্য প্লাস আকারের পোশাকের সংগ্রহ,মেলিসা ম্যাকার্থি সেভেন৭ উদ্বোধন করেন। এছাড়াও ২০১৫ সালে, ফোর্বস ম্যাকার্থিকে বিশ্বের তৃতীয় সর্বোচ্চ পারিশ্রমিক পাওয়া অভিনেত্রী হিসেবে তার নাম প্রকাশ করে। ২০১৬ সালে, ফোর্বস তাকে বিশ্বের দ্বিতীয় সর্বোচ্চ পারিশ্রমিক প্রাপ্ত অভিনেত্রী হিসেবে তার নাম প্রকাশ করে, যার আয় $৩৩ মিলিয়ন ডলার।
ভারতের সাধারণ নির্বাচন, ১৯৬২
ভারতের সাধারণ নির্বাচন, ১৯৬২ তৃতীয় লোকসভা গঠনের উদ্দেশ্যে ১৯৬২ সালের ১৯ ফেব্রুয়ারি থেকে ২৫ ফেব্রুয়ারি পর্যন্ত অনুষ্ঠিত হয়েছিল। পূর্ববর্তী নির্বাচনের মত এই নির্বাচনেও কোনো লোকসভা কেন্দ্রে দুজন করে সাংসদ নির্বাচন করা হয়নি৷ এই নির্বাচনটিকে ধরে পরবর্তী সাধারণ নির্বাচনের একটি কেন্দ্রে একজন করে সাংসদ নির্বাচন করা পদ্ধতি প্রচলিত হয়েছিল। এর আগের দুটি নির্বাচনে ৯১টা লোকসভা কেন্দ্রে দুজন করে সাংসদ নির্বাচন করা হয়েছিল। ভারতের ১৮টি রাজ্য এবং কেন্দ্রীয় শাসিত অঞ্চলের মোট ৪৯৪টা কেন্দ্রের সবগুলোতেই ভোটগ্রহণ অনুষ্ঠিত হয়েছিল।
জওহরলাল নেহরু তৃতীয় এবং জীবনের শেষ নির্বাচনটিতে আগের দুটির মতো প্রভূত বিজয় লাভ করেছিলেন। ভারতীয় জাতীয় কংগ্রেস ৪৪.৭% ভোটে ৩৬১টি আসন লাভ করেছিল। অবশ্য এই সংখ্যা পূর্ববর্তী নির্বাচন দুটির তুলনায় সামান্য কম ছিল, যদিও লোকসভার ৭০% আসন লাভ করতে সক্ষম হয়েছিল। ৯.৯৪ শতাংশ ভোটে ২৯টি আসন পেয়ে ভারতের কমিউনিস্ট পার্টি দ্বিতীয় স্থান লাভ করেছিল। এক বছরে জওহরলাল নেহরুর প্রধান মন্ত্রিত্বে ২ এপ্রিল তৃতীয় লোকসভা গঠন করা হয়েছিল।
প্রেক্ষাপট
দুটি সফল কার্যকাল শেষ করা নেহরু সরকারকে বিভিন্ন প্রত্যাহ্বানের সম্মুখীন হতে হয়েছিল। ইতিমধ্যে পাকিস্তান এবং চীনের সাথে দুটি যুদ্ধে ভারতকে লিপ্ত হতে হয়েছিল। চীনের সাথে শোচনীয় পরাজয় বরণ করা নেহরু সরকারের সামরিক দিকটির দুর্বলতার জন্য যথেষ্ট সমালোচনা হয়েছিল এবং যারজন্য প্রতিরক্ষা মন্ত্রী কৃষ্ণ মেননকে অপসারণও করা হয়েছিল। অর্থনৈতিক সংকট, নিবনুবা সমস্যা, টাকার অবমূল্যায়ন, দারিদ্র, মিজো বিদ্রাহ, দুর্ভিক্ষ ইত্যাদি বিভিন্ন সমস্যা সরকারটিকে জর্জরিত করেছিল।
দীপক শিরকে
দীপক শিরকে হলেন একজন ভারতীয় চলচ্চিত্র অভিনেতা, যিনি হিন্দি এবং মারাঠি চলচ্চিত্রে তাঁর অভিনয়ের জন্য পরিচিত। তিনি প্রায় শতাধিক হিন্দি চলচ্চিত্রের সাথে জড়িত রয়েছেন এবং সাধারণত খলনায়কের চরিত্রে অভিনয় করেন। শির্কে সনি টিভিতে প্রচারিত ক্রাইম সিরিজ সিআইডিতে এসিপি দিগ্বিজয় হিসাবে হিন্দি টেলিভিশন ইন্ডাস্ট্রিতেও কাজ করেছেন।
ফিল্মোগ্রাফি
দীপক শিরকের কর্মজীবনে ১৯৮০ থেকে ২০১৪ পর্যন্ত সবচেয়ে বেশি চলচ্চিত্র প্রচারিত হয়। উল্লেখযোগ্য কয়েকটি চলচ্চিত্র হলো, দাগ থেকে: ফায়ার, আন্থ, ট্রিঙ্গা, ইশক, জুড়ওয়া, ভাই এবং সরকার। তিনি ভারতীয় ডিজিটাল ওয়েব-সিরিজ পান্ডুতে কনস্টেবল গায়কওয়াদ চরিত্রে অভিনয় করেছিলেন। অভিনীত চলচ্চিত্রগুলো,
কম্পিউটার মাউস
thumb|300px|যান্ত্রিক মাউস ব্যবহারের কৌশল.  ১: মাউজ নাড়ালে এর গোলকটি নড়ে. ২: X ও Y রোলার গুলি বলের সাথে লাগানো, এবং বলের নড়াচড়াকে অনুধাবন করতে পারে। ৩: Optical encoding disks include light holes. ৪: Infrared [[Light-emitting diode|LEDs shine through the disks.
৫: Sensors gather light pulses to convert to X and Y velocities.]] মাউস কম্পিউটার পরিচালনায় ব্যবহৃত একটি হার্ডওয়্যার। ১৯৬০ এর দশকের শেষ ভাগে স্ট্যানফোর্ড রিসার্চ ইন্সটিটিউটের ডুগ এঙ্গেলবার্ট সর্বপ্রথম মাউস আবিষ্কার করেন। কিন্তু সত্তরের দশকে এটি কেবল জেরক্সের কম্পিউটার ছাড়া অন্যত্র জনপ্রিয়তা পায় নি। ১৯৮০ এর দশকে আ্যাপল কম্পিউটার তাদের ম্যাকিন্টশ সিরিজে প্রথম এটি উপস্থাপন করে, এর আকৃতি ইঁদুরের মত তাই এর নাম mouse দেয়া হয়েছিল। এটি একটি ইনপুট ডিভাইস, এর মাধ্যমে মনিটরের বা প্রোগ্রামের যে কোন স্থানে নিয়ন্ত্রণ প্রতিষ্ঠা সম্ভব। এর কল্যাণে গ্রাফিক্স ইউজার ইন্টারফেস বা জিইউআই সংবলিত আপারেটিং সিসটেম এত দ্রুত প্রসার পায়।
ছপার মেলা
ছাপার মেলা ভারতীয় রাজ্য পাঞ্জাবের, লুধিয়ানা জেলার ছাপর গ্রামে প্রতি বছর সেপ্টেম্বর মাসে উৎযাপিত একটি মেলা। এই মেলাটি গুগ্গা পিরের স্মরণে উৎযাপন করা হয়ে থাকে, যা পাঞ্জাবের মালওয়া এলাকর সবচাইতে জনপ্রিয় ও দর্শনীয় উৎসবগুলির একটি।
দর্শনার্থীরা সাধারণত এই মেলায় গুগ্গার সর্প প্রতিমূর্তির উপাসনা করে থাকে। এই মেলাটি প্রতি বছর ভাদাস (ভাদ্র) মাসের চতুর্থ দিনে আরম্ভ করা হয়। বিশ্বাস করা হয়, যে ছাপার মেলা আজ থেকে প্রায় ১৫০ বছর আগে ভক্তদের একটি ছোট ধর্মসভা কর্তৃক প্রথম আয়জন করা হয়েছিল। সাম্প্রতিক বছরগুলিতে এই মেলায় দর্শনার্থী সংখ্যা বেড়েই চলেছে।
গ্যার‍্যাম্বা জাতীয় উদ্যান
গ্যার‍্যাম্বা জাতীয় উদ্যান আফ্রিকার গণতান্ত্রিক কঙ্গো প্রজাতন্ত্রের ওরিয়েন্টাল প্রদেশের অন্তর্গত, ১৯৩৮ সালে স্থাপিত একটি উদ্যান। আফ্রিকার প্রাচীনতম উদ্যানগুলির অন্যতম এই উদ্যানটি ১৯৮০ সালে ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত হয়।
দ্য মিরেজ
দ্য মিরেজ পলিনেশিয়ান থিমসমৃদ্ধ ৩,০৪৪ রূমবিশিষ্ট একটি রিসর্ট এবং ক্যাসিনো রিসর্ট যা যুক্তরাষ্ট্রের নেভাডার প্যারাডাইস এ অবস্থিত । রিসর্টটি ডেভলপার স্টিভ ওয়েন দ্বারা নির্মিত এবং বর্তমানে এমজিএম রিসর্টস ইন্টারন্যাশনাল এর মালিকানাধীন ।
মিরেজ এর সামনে স্থাপিত তাঁবুটি এককভাবে স্থাপিত পৃথিবীর সবচেয়ে বৃহৎ তাবু । রিসর্টটি হতে বিনামূল্যে একটি ট্রামের মাধ্যমে অন্যান্য হোটেল যেমন ট্রেজার আইল্যান্ড হোটেল এবং ক্যাসিনোতে যাতায়াতের ব্যবস্থা রয়েছে ।
নির্মাণ
দ্য মিরেজ রিসর্টটির নকশা করেন জোয়েল বার্গম্যান এবং এটি নির্মাণ করেন ডেভলপার স্টিভ ওয়েন । রিসর্টটি ১৯৮৯ সালের ২২ নভেম্বর উদ্বোধন করা হয় ।
দ্য মিরেজ ইতিহাসে সবচেয়ে ব্যয়বহুল হোটেল ক্যাসিনো ছিল, যার নির্মাণ ব্যয় ছিল সর্বমোট ৬৩০ মিলিয়ন ইউএস ডলার ।
এটি নির্মাণের ক্ষেত্রে স্টিভ ওয়েন লাস ভেগাসের রিসর্টে যে স্ট্যান্ডার্ড বা নির্মাণশৈলীর দৃষ্টান্ত স্থাপন করেন, সে জন্য তাকে আধুনিক লাস ভেগাসের জনক হিসাবে আখ্যায়িত করা হয় ।
ওয়েন তার দ্যা মিরেজ রিসর্টের ব্যবসায়িক সাফল্যের উদ্দেশ্যে মিরেজ নাম ব্যবহারকারী অপর দুটি স্থানীয় ব্যবসা ক্রয় করে নেন । এগুলো হচ্ছে যথাক্রমে লা মিরেজ ক্যাসিনো এবং দ্যা মিরেজ মোটেল ।  যখন দ্যা মিরেজ রিসর্ট চালু করা হয়, তখন এটি ছিলো প্রথম ক্যাসিনো যেখানে সকল টেবিল গেম এ ফুল টাইম সিকিউরিটি ক্যামেরা ব্যবহার করা হয় ।
শুরুর বছরগুলো
১৯৯০ থেকে ২০০৩ সাল পর্যন্ত দ্য মিরেজ সেইগফ্রাইড ও রয় শো এর ভেন্যু হিসাবে জনপ্রিয় ছিলো । এ শো গুলোতে ম্যাজিক এবং বন্য প্রানীর খেলা দেখনো হত । ২০০৩ সালে শো এর পারফর্মার রয় হর্ন একটি সাদা বাঘের কামড়ে আহত হওয়ার পর শো টি বন্ধ হয়ে যায় ।
সাম্প্রতিক সময়
২০০১৫ সালে এমজিএম রিসর্টস ইন্টারন্যাশনাল ঘোষণা করে যে তারা দ্যা মিরেজ এবং অন্যান্য সম্পত্তিকে একটি রিয়েল এস্টেট ইনভেস্টমেন্ট ট্রাস্টে পরিণত করবে । এমজিএম দ্যা মিরেজকে পরিচালনার কাজ অব্যাহত রাখবে ।
কমলপুর
কমলপুর (Kamalpur) ভারতের ত্রিপুরা রাজ্যের ধলাই জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৬ মিটার (৫২ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে কমলপুর শহরের জনসংখ্যা হল ৫১৪১ জন। এর মধ্যে পুরুষ ৫২% এবং নারী ৪৮%।
হানসি ক্রনিয়ে
ওয়েসেল জোহানেস " হানসি " ক্রনিয়ে (Wessel Johannes "Hansie" Cronje; সেপ্টেম্বর ২৫, ১৯৬৯ - জুন ১, ২০০২) একজন দক্ষিণ আফ্রিকান আন্তর্জাতিক ক্রিকেটার ছিলেন। ১৯৯০-এর দশকে দক্ষিণ আফ্রিকান জাতীয় ক্রিকেট দলের অধিনায়ক ছিলেন। তাকে একটি পাতানো খেলার ভূমিকা রাখার জন্য পেশাদার ক্রিকেট থেকে আজীবন নিষিদ্ধ করা হয়। তাসত্ত্বেও ২০০৪ সালে ১১শ সফল দক্ষিণ আফ্রিকান হিসেবে ভোট দেওয়া হয়েছিল। ২০০২ সালে বিমান দুর্ঘটনায় তার মৃত্যু হয়েছিল। ক্রনিয়ে মোট ৫৩টি টেস্ট খেলায় দক্ষিণ আফ্রিকা দলকে নেতৃত্বে দিয়েছিলেন যার মধ্যে রেকর্ডসংখ্যক ২৩টি জয় আর মাত্র ১১টি হার ছিল। তার অধিনায়কত্বে দলটি ৯৯টি ওয়ানডে জিতেছিল। তিনি এবং কোচ বব উলমার পারস্পরিক বোঝাপড়ায় অনন্য ছিলেন যা দক্ষিণ আফ্রিকাকে অনেকগুলো জয় এনে দিয়েছিল।
কমলপুর
জনসংখ্যার উপাত্ত
এখানে সাক্ষরতার হার ৮২%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে কমলপুর এর সাক্ষরতার হার বেশি।
হানসি ক্রনিয়ে
প্রারম্ভিক জীবন
সেপ্টেম্বর ২৫, ১৯৬৯ সালে, ক্রনিয়ের জন্ম দক্ষিণ আফ্রিকার ব্লোমফন্টেইনে হয়েছিল। তার পিতা এভি ক্রনিয়ে এবং মাতা সান-মেরি ক্রনিয়ে ছিলেন। ১৯৮৭ সালে ব্লয়েমফন্টেইনের গ্রে কলেজ থেকে স্নাতক ডিগ্রি অর্জন করেছিলেন এবং তিনি হেড বয়ও ছিলেন। তার খেলোয়াড় জীবন সেই সময়েই শুরু হয়ে গিয়েছিল। তিনি তৎকালীন অরেঞ্জ ফ্রি স্টেট প্রদেশের ক্রিকেট এবং স্কুল পর্যায়ে রাগবিতে প্রতিনিধিত্ব করেছিলেন। তিনি তার স্কুলের ক্রিকেট এবং রাগবি দলের অধিনায়কও ছিলেন। ক্রনিয়ে ফ্রি স্টেট বিশ্ববিদ্যালয় থেকে বাণিজ্য নিয়ে স্নাতক ডিগ্রি অর্জন করেছিলেন। তারা দুই ভাই এবং এক বোন ছিলেন, তার বড় ভাই ফ্রান্স ক্রনিয়ে এবং ছোট বোন হস্টার পার্সনস ছিলেন। তার পিতা ১৯৬০-এর দশকে অরেঞ্জ ফ্রি স্টেটের হয়ে ক্রিকেট খেলেছিলেন এবং তার বড় ভাই ফ্রান্স প্রথম শ্রেণির ক্রিকেটও খেলেছিলেন।
প্রথম-শ্রেণীর ক্রিকেট
১৯৮৮ সালের জানুয়ারিতে জোহানেসবার্গে, ক্রনিয়ে মাত্র ১৮ বছর বয়সে ট্রান্সওয়ালের বিপক্ষে অরেঞ্জ ফ্রি স্টেটের সদস্যরূপে প্রথম-শ্রেণীর ক্রিকেটে আত্মপ্রকাশ করেছিলেন। পরের মৌসুমে তিনি নিয়মিত ক্রিকেট খেলেছিলেন। তিনি আটটি কারি কাপের ম্যাচের সাথে বেনসন এবং হেজেস সিরিজেও অংশ হয়েছিলেন এবং চূড়ান্ত খেলায় উদ্বোধনী ব্যাটসম্যান হিসাবে ৭৩ রানের স্কোর তার দলকে বিজয়ী হতে সাহায্য করেছিল। তবে ১৯৮৯-৯০ মৌসুমের শুরুটা তার ভালো ছিল না। প্রত্যেকটা কারি কাপ ম্যাচ খেলেও তিনি সেঞ্চুরি করতে ব্যর্থ হয়েছিলেন এবং তার গড় ছিল মাত্র ১৯.৭৬; তবে ওয়ানডতে তার গড় ৬০.১২ ছিল। সেই মৌসুমে তিনি দক্ষিণ আফ্রিকার বিশ্ববিদ্যালয়গুলির হয়ে মাইক গ্যাটিংয়ের নেতৃত্বাধীন বিদ্রোহী দলের বিরুদ্ধে প্রথম সেঞ্চুরি করেছিলেন।
কমলপুর
জনসংখ্যার উপাত্ত
এই শহরের জনসংখ্যার ১০% হল ৬ বছর বা তার কম বয়সী।
হানসি ক্রনিয়ে
প্রথম-শ্রেণীর ক্রিকেট
১৯৯৭ সালে, ক্রনিয়ে আয়ারল্যান্ডের হয়ে বেনসন ও হেজেস কাপে বিদেশী খেলোয়াড় হিসাবে খেলেছিলেন এবং মিডলসেক্সের বিরুদ্ধে ৪৬ রানের জয় ছিনিয়ে নিতে সাহায্য করেছিল। তিনি ৯৪ রান করে অপরাজিত থেকে যান এবং তিন উইকেট তুলে নেন। ইংলিশ কাউন্টি প্রতিপক্ষীয় দলের বিপক্ষে আয়ারল্যান্ডের এটি ছিল প্রথম জয়। পরে সেই মৌসুমে তিনি ৮৫ রান করেছিলেন এবং গ্ল্যামারগানের বিপক্ষে একটি উইকেট নিয়েছিলেন।
আন্তর্জাতিক ক্রিকেট
১৯৯১-৯২ মৌসুমে, ক্রনিয়ে দুর্দান্ত ছন্দে ছিলেন বিশেষত ওয়ানডতে তার গড় ছিল ৬১.৪০, ফলে ১৯৯২ সালের বিশ্বকাপে তিনি আন্তর্জাতিক ক্রিকেট খেলার ডাক পেলেন, সিডনিতে অস্ট্রেলিয়ার বিপক্ষে ওয়ানডেতে আন্তর্জাতিক অভিষেক হয়েছিল তার। প্রতিযোগিতা চলাকালীন তিনি দলের নয়টি আটটি খেলায় ব্যাট হাতে গড়ে ৩৪.০০ রান এবং ২০ ওভার বোলিংও করানো হয়েছিল।
ব্যক্তিগত জীবন
৮ এপ্রিল ১৯৯৫ সালে, হানসি ক্রনিয়ে বার্থা হান্সকে বিবাহ করেছিলেন। তাদের কোনও সন্তান ছিল না। পরে ২০০৩ সালে ক্রনিয়ের বিধবা পত্নী জ্যাক ডু প্লেসিস নামীয় এক আর্থিক নিরীক্ষককে বিয়ে করেন। শোনা যায় সেই বিবাহ অনুষ্ঠানে ক্রনিয়ের বাবা-মা, ভাই এবং বোন উপস্থিত ছিলেন।
আবুল কাসেম মোল্লা
আবুল কাসেম মোল্লা হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১১ সাল থেকে ২০১৬ সাল পর্যন্ত পশ্চিমবঙ্গ বিধানসভায় জগৎবল্লভপুর বিধানসভা কেন্দ্রের বিধায়ক হিসেবে দায়িত্ব পালন করেছেন।
আল-মাখা জেলা
আল মাখা জেলা (مديرية المخا ) ইয়েমেনের তাইজ গভর্নরেটের একটি জেলা। ২০০৩ সালের শুমারি হিসাবে এ জেলার জনসংখ্যা ১৮,১৫৫ জন। রাজধানীর মোচাকে অবস্থিত।
অবস্থান
এ জেলাটি তাইজ গভর্নরেটের উত্তর-পশ্চিমে অবস্থিত। এর উত্তরে মাকবানা ও আল খাওখাহ, দক্ষিণে আল-মান্দাব, পূর্বে মাওজা ও মাকবানা, পশ্চিমে লোহিত সাগর অবস্থিত।
রোশন জুরঙ্গপতি
বাবা রোশন জুরঙ্গপতি (රොෂාන් ජුරන්පති; জন্ম: ২৫ জুন, ১৯৬৭) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৯ থেকে ১৯৯২ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
খেলোয়াড়ী জীবন
১৯৮৪-৮৫ মৌসুম থেকে ১৯৯২-৯৩ মৌসুম পর্যন্ত রোশন জুরঙ্গপতি’র প্রথম-শ্রেণীর খেলোয়াড়ী জীবন চলমান ছিল। অনূর্ধ্ব-২৩ দলের সদস্যরূপে পাকিস্তানের বিপক্ষে দূর্দান্ত ক্রীড়াশৈলী প্রদর্শন করেন। ১৭ বছর ৩৪২ দিন বয়সে শ্রীলঙ্কার সর্বকনিষ্ঠ প্রথম-শ্রেণীর ক্রিকেটার হিসেবে শতরানের ইনিংস খেলেন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন রোশন জুরঙ্গপতি। ১৪ সেপ্টেম্বর, ১৯৮৫ তারিখে ক্যান্ডিতে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। এরপর, ২৭ ডিসেম্বর, ১৯৮৬ তারিখে নাগপুরে একই দলের বিপক্ষে সর্বশেষ টেস্টে অংশ নেন তিনি।
বিদ্যালয়ের বালক থাকা অবস্থাতেই টেস্ট ক্রিকেটারের মর্যাদা লাভ করেন। অংশগ্রহণকৃত চারটি টেস্ট ইনিংসের মধ্যে তিনটিতেই শূন্য রানের সন্ধান পান ও একটিতে এক রান সংগ্রহ করতে পেরেছিলেন তিনি। অভিষেক টেস্টে তাকে বোলিং করারও তেমন সুযোগ দেয়া হয়নি। মাত্র চার ওভার বোলিং করেছিলেন তিনি।
অ্যাসগিরিয়া স্টেডিয়ামে অভিষেক টেস্টে ভারতীয় অল-রাউন্ডার মহিন্দর অমরনাথের একমাত্র উইকেট পেয়েছিলেন তিনি। নিজস্ব দ্বিতীয় ও চূড়ান্ত খেলায় অফ স্পিন বোলিং করে ২১ ওভারে ৬৯ রানের বিনিময়ে একটি উইকেট পান। এরপর তিনি পশ্চিম অস্ট্রেলিয়ায় গ্রেড ক্রিকেটে অংশ নেন।
মূল্যায়ন
অভিষেককালীন জুরঙ্গপতি শ্রীলঙ্কার চতুর্থ কনিষ্ঠতম খেলোয়াড়ের মর্যাদা লাভ করেছিলেন। সহজাত প্রতিভার অধিকারী অল-রাউন্ডার ছিলেন তিনি। তবে, দুই টেস্ট পর দল নির্বাচকমণ্ডলী তার উপর খুব কমই আস্থা ও বিশ্বাস রেখেছিলেন। অবশ্য সন্দেহাতীতভাবেই তার খেলার মান বেশ নিচু পর্যায়ের ছিল। কিন্তু বয়সের বিবেচনায়, কিছুটা পরিচালনাসহ সময়ের সাথে সাথে তিনি হয়তোবা আন্তর্জাতিক পর্যায়ের অল-রাউন্ডার হতে পারতেন।
বিকুর হা-তিজমোরেত
thumb|upright=1.5|বিকুর হা-তিজমোরেত চলচ্চিত্রের পোস্টার
বিকুর হা-তিজমোরেত (হিব্রু ভাষায়: Bikur Ha-Tizmoret, ביקור התזמורת, ইংরেজি নাম: The Band's Visit) ২০০৭ সালে মুক্তিপ্রাপ্ত একটি ইসরায়েলী চলচ্চিত্র। এরান কোলিরিন পরিচালিত এই ছবিটি আরব সাংস্কৃতিক কেন্দ্রের উদ্বোধনী অনুষ্ঠানে সঙ্গীত পরিবেশনের জন্য মিশর থেকে ইসরায়েলে আসা একটি ধ্রুপদী আরব পুলিশী ব্যান্ড দলের গল্প বলে যায়। তারা অনুষ্ঠান উপলক্ষে ইসরায়েলে এসে বিমান বন্দরে কোন সাহায্যকারী পায়নি। ভুল শহরের বাস ধরে ভুল শহরে চলে যায়। তারা। সেই শহরে একটি রাত কাটাতে হয় তাদের। এই রাতের কাহিনীর মাধ্যমেই তাদের সবার চরিত্র উন্মোচিত হয়।
ইসরায়েল সেরা বিদেশী ভাষার চলচ্চিত্র হিসেবে একাডেমি পুরস্কারের জন্য প্রথমে এই ছবিটিই পাঠিয়েছিল। কিন্তু, অর্ধেকের বেশি ইংরেজি সংলাপ থাকায় একাডমেই তা গ্রহণ করেনি। পরবর্তীকালে তারা বিউফোর্ট পাঠায় যা অস্কারের জন্য মনোনীত হয়েছিল।
সমালোচকরা এই সিনেমাটির অত্যন্ত ইতিবাচক সমালোচনা করেছেন। রটেন টম্যাটোসে এর রেটিং ৯৮%, অর্থাৎ শতকরা ৯৮ ভাগ সমালোচক এর প্রশংসা করেছেন। অনেক পত্রিকা এবং সাংবাদিকের গণনা অনুসারে এই ছবিটি ২০০৭ সালে মুক্তিপ্রাপ্ত সেরা ১০ চলচ্চিত্রের মধ্যে উঠে এসেছে।
খোয়াই
খোয়াই (Khowai) ভারতের ত্রিপুরা রাজ্যের খোয়াই জেলা একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৩ মিটার (৭৫ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে খোয়াই শহরের জনসংখ্যা হল ১৭,৬২১ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৮৬%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৮৫%। সারা ভারতের সাক্ষরতার হার ৫৯.৫%, তার চাইতে খোয়াই এর সাক্ষরতার হার বেশি।
এই শহরের জনসংখ্যার ৯% হল ৬ বছর বা তার কম বয়সী।
নাননিং-সিঙ্গাপুর অর্থনৈতিক করিডোর
ডান|থাম্ব|240x240পিক্সেল|আসিয়ান-চীন মুক্ত বাণিজ্য এলাকা নাননিং-সিঙ্গাপুর অর্থনৈতিক করিডোরের উদ্যোগ দক্ষিণ-পূর্ব এশিয়া র মধ্যে ২০১০ সালে শুরু হয়, যা দক্ষিণ চীনের বিভিন্ন শহর সংযোগ স্থাপন করবে ভিয়েতনামের হ্যানয়, কাম্বোডিয়াের লাওস, পনম পেন, থাইল্যান্ডের ব্যাংকক, মাল্যাশিয়ার কুয়ালালামপুর, এবং সিঙ্গাপুরে সঙ্গে আধুনিক সড়ক, রেল, এবং পাইপলাইনে এবং সীমান্ত অর্থনৈতিক উদ্যোগের দ্বারা।
পাশাপাশি পার্শ্ববর্তী অর্থনীতির সাথে সংযোগ স্থাপন, এবং আসিয়ান-চীন মুক্ত বাণিজ্য এলাকা জুড়ে এই উন্নয়নকে উত্সাহিত করার জন্য এই করিডোরটি পরিকল্পনা করা হয়েছে।
উন্নয়ন
প্রথম পদক্ষেপগুলির মধ্যে একটি হচ্ছে নাননিং-ফিংশিয়াং উচ্চ-গতির রেলপথ, যা দক্ষিণ চীনের গুয়াংসি প্রদেশের একটি রেলপথ এবং এটি করিডোরের উত্তর প্রান্ত অবস্থিত। ৫০০০ কিমি নাননিং-সিঙ্গাপুর রেলপথের পরিকল্পনা করা হয়েছে।
১৯৩০-এর ধুবড়ী ভূমিকম্প
১৯৩০ ধুবড়ী ভূমিকম্প ৩ জুলাই স্থানীয় সময় ০৩:২৩ মিনিটে ভারতের (তৎকালীন ব্রিটিশ ভারত) ধুবড়ী জেলায় সংগঠিত হয়। এই ভূমিকম্পের মাত্রা ছিল ৭.১। ধুবড়ী এবং এর আশপাশের ভবনগুলো বেশি ক্ষতিগ্রস্ত হয়েছিল। এই ভূমিকম্পের ফলে তেমন প্রাণঘাতী ঘটেনি। ধুবড়ীর নিকটে রসি-ফরেল স্কেলে সর্বোচ্চ তীব্রতা ছিল IX (মারাত্মক বিধ্বংসী)।
আল-মাফের জেলা
অবস্থান
এ জেলাটি তাইজ গভর্নরেটের দক্ষিণ অংশে অবস্থিত। এর উত্তরে আল -মিসরাখ, দক্ষিণে আশ শামায়াতেন, পূর্বে সামিয়া ও আল-মাওয়াসিত এবং পশ্চিমে জাবাল হাবাশি অবস্থিত।
আফ্রিকায় হিন্দুধর্ম
থাম্ব|ঘানার [[আফ্রিকান হিন্দু মঠ আফ্রিকার প্রথম হিন্দু মঠ]]
আফ্রিকান ইউনিয়নের একমাত্র দেশ মরিশাসে হিন্দুধর্ম প্রধান ধর্ম, যেখানে ২০১১ সালে জনসংখ্যার প্রায় ৫০% অনুসারী ছিল। দ্বিতীয় বৃহত্তম ধর্ম হিসেবে আছে রেউনিওঁতে (৬.৭%) ও সেশেলসে (২.৪%)।
ইতিহাস
ব্রিটিশ সাম্রাজ্যের বিস্তারের মাধ্যমে ১৯ শতকের শেষের দিক থেকে আফ্রিকায় হিন্দুধর্ম শিকড় গেড়েছিল, যা সমগ্র এশিয়া ও আফ্রিকা প্রায় সমগ্র ভারতীয় উপমহাদেশ সহ বিশাল ভূমি উপনিবেশ স্থাপন করেছিল। ব্রিটিশ সাম্রাজ্য জুড়ে অনেক ভারতীয়কে চুক্তিবদ্ধ চাকর হিসাবে নিয়োগ করা হয়েছিল, তারা মূলত দক্ষিণ এবং পূর্ব আফ্রিকার ব্রিটিশ উপনিবেশগুলিতে বসতি স্থাপন করেছিল। এই বসতি স্থাপনকারীদের বংশধররা প্রায়শই ঔপনিবেশিক শাসনের অবসানের পরে আফ্রিকায় থাকতে বেছে নেয়, ইন্দো-আফ্রিকান সম্প্রদায়ের বিকাশ করে যা আজও রয়ে গেছে।
হিন্দুধর্ম অ-ধর্মান্তরিত ধর্ম এবং সাধারণত খ্রিস্টান এবং ইসলামের মতো একই উপায়ে প্রচারিত হয় না। যেমন, এটি বেশিরভাগই এই দেশগুলির ইন্দো-আফ্রিকান সম্প্রদায়ের অনুশীলনের মধ্যে সীমাবদ্ধ। যাইহোক, উত্তর-ঔপনিবেশিক আফ্রিকায়, হিন্দুধর্মের জন্য একটি ছোট আকারের আন্দোলন এবং ইন্দো-আফ্রিকান সম্প্রদায়ের বাইরে এর প্রচার ঘটেছে, ঘানার প্রথম হিন্দু গুরু স্বামী ঘনানন্দের মতো ব্যক্তিদের নেতৃত্বে। আজ, লাগোস, নাইজেরিয়া, যেটি দক্ষিণ আফ্রিকা এবং উগান্ডার মতো দেশগুলির মতো ভারতীয় অভিবাসীদের মূল আগমন পায়নি, সেখানে ২৫,০০০ এর বেশি হিন্দুর বাসস্থান, বেশিরভাগই স্থানীয় ধর্মান্তরিত এবং আরও সাম্প্রতিক, স্বাধীনতা-পরবর্তী ভারতীয় অভিবাসীরা। আন্তর্জাতিক কৃষ্ণ ভাবনামৃত সংঘের সংস্পর্শে এসে বহু লোক হিন্দুধর্ম গ্রহণ করেছে।
পশ্চিম আফ্রিকা
থাম্ব|ঘানার হিন্দুরা [[গণেশ চতুর্থী উদযাপন করছে]]
হিন্দুধর্ম হল পশ্চিম আফ্রিকার একটি সংখ্যালঘু ধর্ম, তবে ঘানা যেখানে এটি দ্রুত বর্ধনশীল ধর্ম বলে মনে করা হয়। পশ্চিম আফ্রিকার অন্যান্য রাজ্যে হিন্দুদের উপস্থিতি সিয়েরা লিওন এবং লাইবেরিয়ার মতো দেশে বসবাসকারী ভারতীয়দের মধ্যে সীমাবদ্ধ।
মধ্য আফ্রিকা
পিইডব্লিউ রিসার্চ সেন্টারের মতে, কঙ্গো গণতান্ত্রিক প্রজাতন্ত্রে ১০০,০০০-এরও বেশি হিন্দু রয়েছে।
পূর্ব আফ্রিকা
থাম্ব|232x232পিক্সেল|মোজাম্বিকের সালামাঙ্গায় হিন্দু মন্দির থাম্ব| [[শ্রী মহা কালাকম্বল মন্দির, সেন্ট-ডেনিস|সেন্ট-ডেনিসের শ্রী মহা কালাকম্বল মন্দির, রেউনিওঁ]]
আফ্রিকার পূর্বাঞ্চলে ভারত থেকে আসা অনেক অভিবাসী সম্প্রদায়ের বাসস্থান। এই অঞ্চলে প্রধানত তানজানিয়া, উগান্ডা এবং কেনিয়ার বিভিন্ন হিন্দু মন্দির রয়েছে। মরিশাসে একটি সংখ্যাগরিষ্ঠ হিন্দু জনসংখ্যা রয়েছে।
রিইউনিয়নের জনসংখ্যার প্রায় ৬.৭% হিন্দু ধর্মকে অনুসরণ করে, এটিকে রেউনিওঁয়ের দ্বিতীয় বৃহত্তম ধর্মে পরিণত করেছে। সেশেলে হিন্দুরা জনসংখ্যার ২.৪% এবং মাদাগাস্কারেও অল্প সংখ্যক হিন্দু আছে।
দক্ষিণ আফ্রিকা
মহাদেশে হিন্দুদের সবচেয়ে বেশি ঘনত্ব আফ্রিকার দক্ষিণাঞ্চলে পাওয়া যায়। দক্ষিণ আফ্রিকায় ৫ লাখের ও বেশি হিন্দুদের আবাসস্থল।
দক্ষিণ ও পূর্ব ইউক্রেনের সংযুক্তি
আন্তর্জাতিকভাবে অস্বীকৃত গণভোটের কয়েকদিন পরে সংযুক্তিকরণ ঘটেছিল, যেটি রুশ দখলদার কর্তৃপক্ষের দ্বারা এমন অঞ্চলে সংগঠিত হয়েছিল যেখানে শত্রুতা চলছিল এবং বেশিরভাগ জনসংখ্যা এলাকা ছেড়ে পালিয়ে গিয়েছিল। এটি আক্রমণ শুরুর সাত মাস পরে এবং ইউক্রেনীয় খারকিভ প্রত্যাক্রমণ শুরুর এক মাসেরও কম সময় পরে ঘটেছিল। দখলদারিত্বের প্রধান লিওনিড পাসেচনিক, ডেনিস পুশিলিন, ইয়েভজেনি বালিটস্কি ও ভ্লাদিমির সালদো এবং রাশিয়ার রাষ্ট্রপতি ভ্লাদিমির পুতিনের উপস্থিতিতে স্বাক্ষর অনুষ্ঠানটি মস্কোতে অনুষ্ঠিত হয়েছিল।
সংযুক্তিকরণ আন্তর্জাতিক সম্প্রদায় দ্বারা অস্বীকৃত। ইউক্রেন, ইউরোপীয় ইউনিয়ন, মার্কিন যুক্তরাষ্ট্র ও রাষ্ট্রসংঘ সকলেই বলেছে যে গণভোট ও সংযুক্তির কোনো আইনি ভিত্তি বা প্রভাব নেই। ইউক্রেনের রাষ্ট্রপতি ভলোদিমির জেলেনস্কি জবাবে বলেছেন যে ইউক্রেন দ্রুত ভিত্তিতে ন্যাটোতে যোগদানের জন্য আবেদন করবে।
সিদি আবু ইসহাক এর কবিতা
সিদি আবু ইসহাক এর কবিতা (আরবি: أرجوزة سيدي بوسحاقي) ধর্মতত্ত্ববিদ এবং ভাষাবিদ সিদি আবু ইসহাক (1394-1453) দ্বারা লিখিত আরবি ব্যাকরণ এর একটি কবিতা।
বর্ণনা
ইবন হিশাম আল-আনসারির লেখা আরবি নিয়মের পাঠ্য ব্যাখ্যা করে ব্যাকরণ নিয়ে কাজ করে ইসলামিক বিশ্বের সবচেয়ে বিখ্যাত আরবি বইগুলোর মধ্যে সিদি বৌশাকির কবিতাকে বিবেচনা করা হয়।
এটিকে সিদি বুশাকির বইগুলির মধ্যে আরবি ব্যাকরণের সবচেয়ে বিখ্যাত কবিতাগুলির মধ্যে একটি হিসাবে বিবেচনা করা হয় এবং আল-জাওয়াভির ব্যাকরণের কবিতা (আরবি: أرجوزة الزواوي في النحو) শিরোনামে এর পাণ্ডুলিপি, ভাষ্য এবং ব্যাখ্যা রয়েছে।
বিষয়বস্তু
ব্যাকরণবিদ সিদি বৌশাকি রাজাজ নামক আরবি কাব্যিক মিটার ব্যবহার করে 150 শ্লোকে তাঁর কবিতা রচনা করেছিলেন।
এই পাঠ্যটিতে, তিনি আরবি প্রসাডি এবং কবিতার উপর তার দক্ষতা প্রদর্শন করেছেন, যা কবিতাটির বিশ্বব্যাপী গ্রহণযোগ্যতা, প্রশংসা এবং প্রচারের দিকে পরিচালিত করেছে।
সারাংশ
লেখক তার দীর্ঘ কবিতাকে তিনটি প্রধান ভাগে ভাগ করেছেন, যথা ভূমিকা, তারপর বিষয়বস্তু এবং সবশেষে উপসংহার।
প্রথম ছয়টি স্তবকে, লেখক কবিতার বিষয়বস্তুর একটি সংক্ষিপ্তসার প্রদান করেছেন, যার লক্ষ্য রজাজের পদ্ধতিতে আরবি ব্যাকরণ এবং ইকরাব শেখানো, যা আরবি শিক্ষার্থীদের জন্য সহজে মনে রাখা যায়।
লেখক তার কবিতা শেষ অধ্যায়ে শেষ করেন, যেখানে তিনি সর্বশক্তিমান ঈশ্বরের প্রশংসা এবং নবীদের রসূলকে স্বাগত জানিয়ে তার রচনার সংকলন করার জন্য ছয়টি পদ বেছে নেন।
টুভালু জাতীয় ফুটবল অ্যাসোসিয়েশন
টুভালু জাতীয় ফুটবল অ্যাসোসিয়েশন (Tuvalu National Football Association; এছাড়াও সংক্ষেপে টিএনএফএ নামে পরিচিত) হচ্ছে টুভালুর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭৯ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার ২৭ বছর পর ২০০৬ সালে সংস্থাটি তাদের আঞ্চলিক সংস্থা ওএফসির সহযোগী সদস্যপদ লাভ করে। এই সংস্থার সদর দপ্তর টুভালুতে অবস্থিত।
এই সংস্থাটি টুভালুর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে টুভালু এ-বিভাগ এবং টুভালু বি-বিভাগ-এর মতো প্রতিযোগিতার সকল কার্যক্রম পরিচালনা করে। বর্তমানে টুভালু জাতীয় ফুটবল অ্যাসোসিয়েশনের সভাপতির দায়িত্ব পালন করছেন টোয়াকাই পুয়াপুয়া।
উইলো শিল্ডস
উইলো শিল্ডস (জন্ম জুন ১, ২০০০) একজন মার্কিন অভিনেত্রী। তিনি জনপ্রিয় মার্কিন কল্পবিজ্ঞান চলচ্চিত্র ধারাবাহিক দ্য হাঙ্গার গেমস তার চরিত্র প্রিমরোজ ইভেন্ডিন এর জন্য সবার নিকট পরিচিত।
প্রাথমিক জীবন
উইলো শিল্ডসের জন্ম, মার্কিন যুক্তরাষ্ট্রের নিউ মেক্সিকো রাজ্যের আলবাকার্কি শহরে, তিনি ক্যারি এবং রব শিল্ডসের কন্যা, তারা পেশায় শিল্পকলার শিক্ষক। তার একজন ভ্রাতুষ্পাচারী যমজ বোন রয়েছে, এবং একজন বড় ভাইও রয়েছে, তারা দুজন-ই অভিনয় শিল্পী।
কর্মজীবন
২০০৮ সালে, শিল্ডের কাজ ছিল "লাস ভেগাস নিউ মেক্সিকো ১৮৭৫" নামক সংক্ষিপ্ত চলচ্চিত্রের ঘটনা বর্ণনা করা। ২০০৯ সালে তিনি মার্কিন টেলিভিশন চ্যানেল ইউএসএ নেটওয়ার্ক এ প্রচারিত ধারাবাহিক "ইন দ্য প্রেইন সাইট" এর "ইন মাই হামবোলাডট ওপিনিয়ন" নামক শিরোনামের পর্বে লিসা রোগান চরিত্রটি ফুটিয়ে তোলেন এছাড়াও এই চরিত্রটি লিসা রয়্যাল নামেও পরিচিত ছিল, এবং ২০০৮ সালে "লাস ভেগাস নিউ মেক্সিকো ১৮৭৫" নামক ৭ মিনিটের ওয়েস্টার্ন সংক্ষিপ্ত চলচ্চিত্রে কন্ঠ প্রদান করেন, সেখানে তিনি একটি মেয়ের চরিত্র "যে একটি বন্দুক যুদ্ধ দেখছে" তার কন্ঠের ভূমিকায় কাজ করেন। ২০১১ সালে শিল্ডসকে, মার্কিন টেলিভিশন চ্যানেল সিবিএস এ প্রচারিত হলমার্ক হল অব ফেইমের ছোট পর্দার চলচ্চিত্র বিয়ন্ড দ্য ব্লেক বোর্ড এ অভিনয় করতে দেখা যায়, সেখানে তিনি এমিলি ভ্যানকেম্প চরিত্রে অভিনয় করেন। ছোট পর্দার চরচ্চিত্রটিতে তাকে "গ্রেইস" নামে একটি ঘর-বাড়িহীন শিশুর চরিত্রে অভিনয় করতে দেখা যায়।
শিল্ডস, জনপ্রিয় মার্কিন চলচ্চিত্র দ্য হাঙ্গার গেমস এ সহকারী ভূমিকায় অভিনয় করেন, তিনি চলচ্চিত্রটিতে প্রিমরোজ ইভেন্ডিন নামক চরিত্রটি ফুটিয়ে তোলেন। তিনি চলচ্চিত্রটির বাকি ধারাবাহিক সিক্যয়েল সমূহ, দ্য হাঙ্গার গেমস: কেচিং ফ্যায়ার, দ্য হাঙ্গার গেমস: মোকিংজে – পর্ব ১, এবং দ্য হাঙ্গার গেমস: মোকিংজে – পর্ব ২ তার এই একই চরিত্রটি পুনরায় অভিনয় করে যান। তিনি বলেন "চরিত্রটি সত্যিই যতই মজাদার হতে যাচ্ছে ঠিক ততটাই গড়ে উঠছে"। এছাড়াও শিল্ডস, "দ্য ওয়ান্ডার" এবং "এ্য ফল ফ্রম গ্রেস" নামক দুটি আসন্ন চলচ্চিত্রে অভিনয় করেছেন।
২০১৫ সালের ২৪ শে ফেব্রুয়ারি মাসে, মার্কিন নাচের প্রতিযোগিতামূলক অনুষ্ঠান ডেন্সিং উইথ স্টারর্স এর সিজন ২০ এ অংশগ্রহণকারী তারকাদের মধ্যে এতজন প্রতিযোগী হিসেবে শিল্ডসের নাম ঘোষণা করা হয়। তার পেশাদারী সহযোগী ছিলেন মার্কিন নৃত্য শিল্পী মার্ক ব্যালাস। মাত্র ১৪ বছর বয়সে, তিনিই ছিলেন অনুষ্ঠানটিতে অংশ নেয়া সর্বকালের সর্বকনিষ্ঠ প্রতিদ্বন্দ্বী, (মার্কিন অভিনেত্রী জেনদায়ার করা ইতিহাসও ভঙ্গ করেন, যিনি মূলত ১৬ বছর বয়সে সিজন ১৬তে একজন প্রতিযোগী হিসেবে অংশ নিয়েছিলেন)। তবে পুরো সিজন জুড়ে তারা বিচারকদ্বয় থেকে ধারাবাহিকভাবে উচ্চ নম্বর পাওয়ার পরেও, অতিশয় বেদনাদায়কভাবে ঘটনা মোড় নেয়, যুগলদ্বয় প্রতিযোগিতার সপ্তম সপ্তাহে এসে বাদ পরে যায়, (৭ম অবস্থানে থেকে প্রতিযোগিতা সমাপ্ত করে।)
ওবায়দুল হাসান
ওবায়দুল হাসান শাহীন (জন্ম:১১ জানুয়ারি ১৯৫৯) বাংলাদেশ সুপ্রিম কোর্টের আপিল বিভাগের একজন বিচারক। তিনি অনুসন্ধান কমিটি, ২০২২-এর সভাপতি ছিলেন।
জন্ম ও পরিচয়
ওবায়দুল হাসান ১৯৫৯ সালের ১১ জানুয়ারি নেত্রকোণা জেলার মোহনগঞ্জ থানাধীন ছয়াশী (হাটনাইয়া) গ্রামের এক সম্ভ্রান্ত মুসলিম পরিবারে জন্মগ্রহণ করেন। তাঁর বাবার নাম আখলাকুল হোসাইন আহমেদ মায়ের নাম বেগম হোসনে আরা হোসাইন। তাঁর পিতা আখলাকুল হোসাইন আহমেদ মুক্তিযুদ্ধের অন্যতম সংগঠক ছিলেন। তিনি গণপরিষদ সদস্য হিসেবে স্বাধীনতার পর বাংলাদেশের সংবিধান রচনায় সক্রিয় অংশগ্রহণ করেন এবং গণপরিষদ কর্তৃক গৃহীত সংবিধানে স্বাক্ষর করেন। তার অনুজ সাজ্জাদুল হাসান বর্তমানে নেত্রকোনা ৪আসনের সংসদ সদস্য।প্রধান মন্ত্রীর কার্যালয়ের সাবেক সিনিয়র সচিব ও বিমান পরিবহন পরিচালনা পর্ষদের চেয়ারম্যান ছিলেন।
পারিবারিক জীবন
ওবায়দুল হাসানের স্ত্রী নাফিসা বানু বর্তমানে বাংলাদেশ রপ্তানী প্রক্রিয়াকরণ এলাকা কর্তৃপক্ষ পরিচালনা পরিষদের একজন সদস্য (ফিন্যান্স) হিসেবে কর্মরত আছেন। তাদের সন্তান ব্যারিস্টার আহমেদ শাফকাত হাসান। তিনি ইউনিভার্সিটি অব ডারহাম থেকে আন্তর্জাতিক আইনে এলএল.এম. ডিগ্রি অর্জন করেছেন।
শিক্ষাজীবন
ওবায়দুল হাসান ঢাকা বিশ্ববিদ্যালয় হতে বি.এস.এস.(অনার্স), এম.এস.এস.(অর্থনীতি), এলএল.বি. ডিগ্রি অর্জন করেন।
কর্মজীবন
বিচারপতি ওবায়দুল হাসান ১৯৮৬ সালে আইনজীবী হিসেবে জেলা বারের সনদ প্রাপ্ত হন। ১৯৮৮ সালে বাংলাদেশ সুপ্রীম কোর্টের হাইকোর্ট বিভাগের আইনজীবী হিসেবে এবং ২০০৫ সালে বাংলাদেশ সুপ্রীম কোর্টের আপীল বিভাগের আইনজীবী হিসেবে তালিকাভুক্ত হন। তিনি সহকারী এটর্নি জেনারেল এবং ডেপুটি এটর্নি জেনারেল হিসেবে ১৯৯৬-২০০১ মেয়াদে ৫ (পাঁচ) বছর দায়িত্ব পালন করেন। তিনি বাংলাদেশ সুপ্রীম কোর্টের হাইকোর্ট বিভাগে অতিরিক্ত বিচারপতি হিসেবে ২০০৯ সালের ৩০ জুন যোগদান করেন এবং ২০১১ সালের ৬ জুন একই বিভাগে স্থায়ী বিচারপতি হিসেবে নিয়োগ লাভ করেন। তিনি ২০১২ সালের ২৫ মার্চ আন্তর্জাতিক অপরাধ ট্রাইব্যুনাল-২ এর একজন সদস্য হিসেবে যোগদান করেন এবং ১৩ ডিসেম্বর ২০১২ তারিখে উক্ত ট্রাইব্যুনালের চেয়ারম্যান হিসেবে নিযুক্ত হয়ে ২০১৫ সালের ১৫ সেপ্টেম্বর পর্যন্ত কর্মরত ছিলেন। আন্তর্জাতিক অপরাধ ট্রাইব্যুনাল-২ এ কর্মরত থাকাকালীন তার সহকর্মী বিচারকদের সাথে ১১টি মামলার রায় প্রদান করেন। তিনি ২০২০ সালের ০৩ সেপ্টেম্বর বাংলাদেশ সুপ্রীম কোর্টের আপীল বিভাগে বিচারপতি হিসেবে নিয়োগ লাভ করেন।
তিনি ১৯৯১ সালে হংকং এ অনুষ্ঠিত একটি আন্তর্জাতিক সম্মেলনে অংশগ্রহণ করেন। ২০১৫ সালের আগস্ট মাসে সিঙ্গাপুরে একটি আইন সম্মেলনে যোগদান করেন এবং বুয়েন্স আয়ার্স, আর্জেন্টিনায় আন্তর্জাতিক অপরাধ বিষয়ক একটি কনফারেন্সে বাংলাদেশের প্রতিনিধি দলের নেতৃত্ব দেন। এছাড়াও ২০১৫ সালের আগস্ট মাসের শেষ দিকে নেদারল্যান্ডস এর হেগে আন্তর্জাতিক অপরাধ আদালত এবং আন্তর্জাতিক অপরাধ ট্রাইব্যুনাল, তৎকালীন যুগোস্লোভিয়া এর বিচারকদের সাথে এক মতবিনিময় সভায় যোগদান করেন।
তিনি ‘অবর্ণনীয় নির্মমতার চিত্রঃ একাত্তরের বুদ্ধিজীবী হত্যাকাণ্ড ও অন্যান্য’ এবং 'বঙ্গবন্ধু বাংলাদেশঃ একজন যুদ্ধশিশুর গল্প ও অন্যান্য' নামক দু'টি গ্রন্থ রচনা করেছেন।
জাদু মন্ত্রক
জাদু মন্ত্রক বা জাদু মন্ত্রণালয় (ইংরেজি: Ministry of Magic) জে. কে. রাউলিং রচিত হ্যারি পটার সিরিজে উল্লিখিত ব্রিটেনের জাদুকর সম্প্রদায়ের একটি কাল্পনিক সরকার। হ্যারি পটার অ্যান্ড দ্য ফিলোসফার্স স্টোন উপন্যাসে জাদু মন্ত্রকের কথা প্রথম উল্লেখ করা হয়। হ্যারি পটার অ্যান্ড দ্য অর্ডার অফ দ্য ফিনিক্স উপন্যাসে প্রথম জাদু মন্ত্রকের বর্ণনা দেওয়া হয়। সমগ্র সিরিজ জুড়ে দেখানো হয়েছে যে জাদু মন্ত্রক আগাগোড়া দুর্নীতিপূর্ণ। এর উচ্চপদস্থ আধিকারিকবর্গ প্রকৃত ঘটনা ও জাদুদুনিয়ার বিপদ সম্পর্কে অন্ধ। খলনায়ক লর্ড ভলডেমর্টের উত্থানের পর জাদু মন্ত্রক দুর্নীতির চূড়ান্ত অবস্থায় চলে যায়।
"মাগল" বিশ্বের সঙ্গে সংযোগ
জাদুমন্ত্রী প্রত্যেক নতুন মাগল প্রধানমন্ত্রীর সঙ্গে সাক্ষাৎ করে তাকে জাদুদুনিয়ার অস্তিত্ব সম্পর্কে অবহিত করেন। তিনি প্রধানমন্ত্রীকে জানান যে যখন জাদুদুনিয়ার কোনো ঘটনার দ্বারা মাগলরা বিপন্ন হবে, তখনই তিনি প্রধানমন্ত্রীর সঙ্গে যোগাযোগ করবে। যেমন, কোনো বিপজ্জনক জাদুক্ষমতাসম্পন্ন বস্তু বা প্রাণীকে যুক্তরাজ্যে নিয়ে আসা হলে জাদুমন্ত্রী মাগল প্রধানমন্ত্রীকে সে সম্পর্কে অবহিত করেন।
১০ ডাউনিং স্ট্রিটে ব্রিটিশ প্রধানমন্ত্রীর কার্যালয়ে রাখা একটি চিত্রের মাধ্যমে জাদুমন্ত্রী ব্রিটিশ প্রধানমন্ত্রীর সঙ্গে যোগাযোগ রাখেন। একটি চিরস্থায়ী বন্ধনমন্ত্র বলে এই চিত্রটিকে দেওয়াল থেকে সরানো যায় না। এই চিত্রটি ব্রিটিশ প্রধানমন্ত্রীকে জাদুমন্ত্রীর উপস্থিতি সম্পর্কে অবহিত করে। হ্যারি পটার সিরিজের কর্নেলিয়াস ফাজ ও রুফাস স্ক্রিমগেয়র প্রমুখ মন্ত্রীকে ব্রিটিশ প্রধানমন্ত্রীর প্রতি পৃষ্ঠপোষকসুলভ আচরণ করতে দেখা যায়।
জাদু মন্ত্রকের পূর্বসূরি সরকার ব্যবস্থাটি হল "জাদুকর পরিষদ" ("Wizards' Council")। এই সংগঠন হ্যারি পটার জাদু দুনিয়ার প্রাচীনতম সরকার ব্যবস্থা।
সরকারের গঠন
হ্যারি পটার সিরিজে মন্ত্রকের কর্মচারীদের প্রধানত অনির্বাচিত কর্মী হিসেবেই দেখানো হয়েছে। যদিও বলা হয়েছে যে জাদুমন্ত্রীর পদটি নির্বাচিত। কিন্তু মন্ত্রীকে নিয়োগ বা পদচ্যুত করার ক্ষমতা কে রাখেন তা কোথাও বলা হয়নি। অবশ্য সমগ্র হ্যারি পটার সিরিজেই দেখা যায় যে জাদু মন্ত্রক জাদুকরদের জনমত প্রসঙ্গে অত্যন্ত সংবেদন ও নির্ভরশীল। তবে জাদুকরদের মতামতকে মন্ত্রক জাদুবিশ্বের সংবাদপত্র ডেইলি প্রফেট পত্রিকার মাধ্যমে প্রভাবিত করতে সদা সপ্রচেষ্ট। জাদুশিক্ষা সম্পন্ন করার পরই জাদুকরেরা মন্ত্রকের কর্মচারী হিসেবে নিযুক্ত হতে পারেন। যদিও বিভিন্ন প্রকার পদে নিয়োগের জন্য নির্দিষ্ট যোগ্যতা অথবা পরীক্ষায় নির্দিষ্ট বিষয়ের ফলাফল চাওয়া হয়।
এছাড়া, বিভিন্ন সময়ে এই সরকারকে অযোগ্য ও দুর্নীতিপরায়ণ সরকার ব্যবস্থা হিসেবে প্রদর্শিত করা হয়েছে। জাদু মন্ত্রকের অযোগ্যতার একটি নিদর্শন হল সর্বোচ্চ নিরাপত্তাযুক্ত রহস্য বিভাগে কোনো আক্রমণ চিহ্নিতকরণ বা প্রতিহত করতে না পারা। নিরাপত্তার অভাবজনিত কারণে হগওয়ার্টের একদল ছাত্র ও এক ডজন ডেথ ইটার সহ লর্ড ভল্ডেমর্ট এই অংশে ঢুকে পড়ে পরস্পরের বিরুদ্ধে সংঘাতে জড়িয়ে পড়ে।
বিচারব্যবস্থা ও দুর্নীতিপরায়ণতা
সিরিজের বইগুলির বর্ণনা অনুসারে, জাদুকরদের বিচারব্যবস্থায় অভিযুক্তের সপক্ষে বা বিরুদ্ধে তথ্যপ্রমাণের পরিবর্তে ঘটনার সম্ভাব্যতা নির্ণয়ে ব্যক্তিগত সংস্কারের গুরুত্বই বেশি। সকল অভিযুক্ত ব্যক্তির বিচারও হয় না। বিনা নোটিশে ডিক্রি জারি করতে মন্ত্রক সিদ্ধহস্ত। কখনও আবার মন্ত্রক খারাপ খবরকে উপেক্ষা করে প্রকৃত সমস্যা সমাধানে নিজেদের অনীহাই প্রকাশ করে ফেলে। হ্যারি পটার অ্যান্ড দ্য চেম্বার অফ সিক্রেট উপন্যাসে দেখা যায়, হগওয়ার্টের আক্রমণের ব্যাপারে ব্যবস্থা নিতে দীর্ঘসূত্রিতা করছেন মন্ত্রী ফাজ। পঞ্চম উপন্যাসে, সকল তথ্যপ্রমাণ থাকা সত্ত্বেও ফাজ ভলডেমর্টের পুনরুত্থানের সংবাদটিকে অসত্য বলে উড়িয়ে দিচ্ছেন এবং হ্যারি পটারে বিশ্বাসযোগ্যতা নষ্ট করার জন্য প্রচারাভিযানে নেমেছেন; কারণ তার ভয় অ্যালবাস ডাম্বলডোর তার পদের জন্য লোলুপ। কিন্তু এর পরই মন্ত্রককে সত্য মেনে নিতে হয়। অযোগ্যতার জন্য ফাজ অপসৃত হন এবং রুফাস স্ক্রিমগেয়ার জাদুমন্ত্রী নির্বাচিত হন।
জাদুমন্ত্রী
সিরিজের অন্তিম ভাগে ডেথলি হ্যালোসের পর ব্রিটেনের জাদুমন্ত্রী হন কিংসলে শ্যাকলবোল্ট।পরে অবশ্য এর ১৯ বছর পর হ্যারি পটার অ্যান্ড দ্য কার্সড চাইল্ড এ হারমায়োনি গ্রেঞ্জারকে জাদু মন্ত্রী হিসেবে দেখা যায়। কিংসলে ভলডেমর্টের ক্রীড়ানক পায়াস থিকনিসকে অপসারিত করে জাদুমন্ত্রী নির্বাচন হয়েছিলেন। উল্লেখ্য স্ক্রিমগেয়ারকে হত্যার পর ভলডেমর্টের ইমপেরিয়াস কার্সের অধীনে থিকনিস তার হয়ে কাজ করছিলেন।
স্ক্রিমগেয়ার ফাজকে অপসারিত করে জাদুমন্ত্রী হন। ফাজ আবার মিলিসেন্ট ব্যাগনল্ডকে অপসারিত করে জাদুমন্ত্রী হয়েছিলেন। ব্যাগনল্ডের সম্পর্কে অবশ্য কোনো তথ্যই জানা যায় না। অন্যান্য মন্ত্রীদের মধ্যে গ্রোগান স্টাম্প (১৭৭০-১৮৮৪) ছিলেন অত্যন্ত জনপ্রিয়। তিনি ১৮১১ সালে জাদুমন্ত্রী হন। জীব বনাম পশু বর্গীকরণ সমস্যার সমাধান তার উল্লেখযোগ্য কীর্তি। আর্টেমিসিয়া লুফকিন ছিলেন প্রথম মহিলা জাদুমন্ত্রী। অ্যালবাস ডাম্বলডোরকে অন্তত তিন বার জাদুমন্ত্রীর পদ গ্রহণের আহ্বান জানানো হয়। কিন্তু ডাম্বলডোর এই পদ গ্রহণে অস্বীকার করেছিলেন। হগওয়ার্টে বিদ্যালয় জীবনের শেষ পরর্বে টম মার্ভোলো রিডলের জাদুমন্ত্রী হওয়ার সম্ভাবনার কথাও কেউ কেউ বলতেন। তার সেই বুদ্ধি, জাদুদক্ষতা ও জনমোহিনী ক্ষমতাও ছিল। কিন্তু রিডল জাদু মন্তকের সঙ্গে কোনোরূপ সহযোগিতা করতে অস্বীকার করেন।
নিচে জ্ঞাত জাদুমন্ত্রীদের নাম ও কার্যকালের তথ্য প্রদত্ত হল:
জাদু আইন বলবৎকরণ বিভাগ
জাদু আইন বলবৎকরণ বিভাগ জাদু মন্ত্রকের সর্বাপেক্ষা গুরুত্বপূর্ণ বিভাগ। পুলিশ ও বিচারবিভাগের সমন্বয়ে গঠিত এই বিভাগটি জাদু মন্ত্রকের দ্বিতীয় স্তরে অবস্থিত। সিরিজের সূচনাভাগে এই বিভাগের বিভাগীয় প্রধান ছিলেন অ্যামেলিয়া বোনস। ভলডেমর্টের হাতে তিনি নিহত হওয়ার পর তার স্থলে আসেন পায়াস থিকনিস। পরে ভলডেমর্ট থিকনিসকে ক্রীড়ানক মন্ত্রী নিযুক্ত করলে ইয়াক্সলে এই পদে বৃত হন। অতীতে বার্টিমাস ক্রাউচ সিনিয়র এই বিভাগের প্রধান ছিলেন বলে জানা যায়।
রাউলিং জানিয়েছেন, হগওয়ার্টসে পড়াশোনা শেষ করে হারমায়োনি গ্রেঞ্জার প্রথমে জাদুক্ষমতাসম্পন্ন জীব নিয়ামন ও নিয়ন্ত্রণ বিভাগে যোগ দেয় এবং পরে সেখান থেকে বদলি এই বিভাগে আসে।
অরর কার্যালয়
অররের কাজ হল দুষ্ট জাদুকরদের অনুসরণ করে তাদের বন্দী করা। মিনার্ভা ম্যাকগনাগিলের মতে, অরর কার্যালয় কর্মচারীদের ন্যূনতম যোগ্যতা অন্তত পাঁচটি এন.ই.ডব্লিউ.টি (ন্যূনতম "একসিডস এক্সপেকটেশন" গ্রেড সহ)। তার মতে পোশনস, ডিফেন্স এগেনস্ট দ্য ডার্ক আর্টস, ট্রান্সফিগারেশন, চার্মস ও হার্বোলজি এন.ই.ডব্লিউ.টি সর্বাপেক্ষা গ্রহণযোগ্য। অবশ্যই এই কার্যালয়ে পদপ্রার্থীদের একটি কঠিন ব্যক্তিত্ব পরীক্ষাতেও পাস করতে হয়। নিম্ফ্যাডোরা টঙ্কস উল্লেখ করেছেন, যে কার্যক্রমের পাঠ্যসূচির দুটি বিষয় হল "Concealment and Disguise" ও "Stealth and Tracking"। এই পরীক্ষা অধিক নম্বর সহকারে পাস করা বেশ কঠিন। আর সেটিই পদপ্রার্থীর যোগ্যতা বলে বিবেচিত হয়।
হ্যারি পটার সিরিজের গুরুত্বপূর্ণ অররেরা হলেন অ্যালাস্টার মুডি, নিম্ফ্যাডোরা টঙ্কস, কিংসলে শ্যাকলবোল্ট, জন ডলিশ, ফ্র্যাঙ্ক ও অ্যালিস লংবটম, রুফাস স্ক্রিমগেয়ার, গাওইন রোবার্ডস, প্রাউডফুট, স্যাভেজ ও উইলিয়ামসন। রাওলিং-এর মতে, হ্যারি পটার সতেরো বছর বয়সে এই বিভাগে যোগ দেয় ও পরে বিভাগীয় প্রধানের পদে উন্নীত হয়। রন উইজলিও অরর কার্যালয়ের সদস্য হয়েছিলেন।
বহিঃসংযোগ
Handlungsorte der Harry-Potter-Romane Lieux dans l’univers de Harry Potter
রিচুয়্যাল ইন ট্রান্সফিগার্ড টাইম
রিচুয়্যাল ইন ট্রান্সফিগার্ড টাইম ১৯৪৬ সালের মার্কিন পরীক্ষামূলক নির্বাক সাদাকালো স্বল্পদৈর্ঘ্য চলচ্চিত্র। ১৫ মিনিট স্থিতিকালের চলচ্চিত্রটি রচনা, প্রযোজনা, পরিচালনা এবং সম্পাদনা করেছেন মার্কিন আভা-গার্দ এবং পরাবাস্তববাদী চলচ্চিত্র নির্মাতা মায়া ডেরেন। ডেরেনের তার আগের অ্যা স্টাডি ইন কোরিওগ্রাফি ফর ক্যামেরা (১৯৪)) রচনায় চলচ্চিত্রের উপর নৃত্যের ব্যবহার সামাজিক রীতিনীতি, রূপান্তর এবং নৃতাত্ত্বিকতার দৃষ্টির মাধ্যমে আবিষ্কার করেছেন। এটি অসমাপ্ত গল্প বলার ধরন, ধীর গতির ব্যবহার, ফ্রিজ ফ্রেমিং, মঞ্চ নাচ এবং চলচ্চিত্রের অনন্য মিশ্রণের জন্য উল্লেখযোগ্য। মূল ভূমিকায় ডেরেন এবং নৃত্যশিল্পী হিসাবে রিতা ক্রিস্টিয়ানি এবং ফ্র্যাঙ্ক ওয়েস্টব্রুক অভিনয় করেছিলেন।
পরবর্তীতে ডেরেন তার মেডিটেশন অন ভায়োলেন্স (১৯৪৮), অনসম্বল ফর সমনামবুলিস্ট (১৯৫১), ডিভাইন হর্সমেন: দ্য লিভিং গড্‌স অব হাইতি (১৯৮৫, মৃত্যুপরবর্তী) চলচ্চিত্রগুলিতে নৃত্যের প্রতি সান্নিধ্যের জন্য খ্যাতি অর্জন করেছিলেন। ২০১৯ সালে প্রকাশিত বিবিসির "দ্য হান্ড্রেট গ্রেটেস্ট ফিল্ম ডিরেক্টেড বাই ওমেন" তালিকায় চলচ্চিত্রটি ৯৫ তম স্থানে অর্ন্তভূক্ত হয়েছে।
প্ল্যাটফর্ম স্ক্রিন ডোর
প্ল্যাটফর্ম স্ক্রিন ডোর বা প্ল্যাটফর্ম পর্দা দরজা (PSDs) এবং প্ল্যাটফর্ম প্রান্ত দরজা (PEDs) হল এমন পদ্ধতি মা দিয়ে পাতাল রেল স্টেশনে ট্রেন লাইন থেকে প্ল্যাটফর্মকে পৃথক করে। এই দরজা ব্যবস্থাটি বিশ্বব্যাপী  মেট্রো রেল ব্যবস্থাগুলির তুলনায় অপেক্ষাকৃত কিছু নতুন প্রতিষ্ঠিত মেট্রো ব্যবস্থার জন্য পুনর্বিন্যাস করা হয়েছে। ব্যাপকভাবে নতুন এশিয়ীয় ও ইউরোপীয় মেট্রো ব্যবস্থায় ব্যবহার করা হচ্ছে প্ল্যাটফর্ম স্ক্রিন ডোর।
ইতিহাস
প্ল্যাটফর্ম স্ক্রিন ডোরের সাথে বিশ্বের প্রথম স্টেশনগুলি হল লেনিনগ্রাদ মেট্রো লাইন ২-এর দশটি স্টেশন যা ১৯৬১ সাল এবং ১৯৭২ সালের মধ্যে খোলা হয়েছিল। প্ল্যাটফর্ম "দরজা" আসলে স্টেশন প্রাচীরের মধ্যে খোলার হয়, যা প্ল্যাটফর্মের ছাদ থেকে সমর্থিত বা ছাদের সঙ্গে যুক্ত। দশটি স্টেশনের দ্বীপ প্ল্যাটফর্মগুলির সাথে সংযুক্ত ট্রেন টানেলগুলি টানেল বোরিং মেশিন (টিবিএম) দিয়ে তৈরি করা হয়েছিল এবং দ্বীপের প্ল্যাটফর্ম আসলে দুটি ট্রেন টানেলের মধ্যে একটি পৃথক তলদেশে অবস্থিত ছিল। সাধারণত, টিবিএমগুলি স্টেশনগুলির মধ্যে গভীর স্তরের টানেলগুলি তৈরি করে, যখন স্টেশন তৈরি করা হয় টানেল বোরিং মেশিন ছাড়াই এবং ট্র্যাক এবং প্ল্যাটফর্ম উভয় নির্মান করা হয় এই সময়ে।  যাইহোক, সেন্ট পিটার্সবার্গ মেট্রোর ক্ষেত্রে, টিবিএমগুলি দশটি স্টেশনগুলির মধ্য দিয়ে চলতে থাকা একটানা টানেলকে নির্মান করে, এবং স্টেশনগুলিকে ভল্টগুলিতে নির্মান করা হয় যেগুলি কেবল প্ল্যাটফর্ম দ্বারা অন্তর্ভুক্ত ছিল, যেটি ভল্টের পাশে ছোট প্রবেশপথের সাথে  যাত্রীদের  ট্রেনে প্রবেশের নির্দেশ দেয়।
১৯৮৭ সালে, সিঙ্গাপুর এমআরটি বিশ্বব্যাপী প্রথম স্থাপত্যের সীমাবদ্ধতার কারণে এবং নিরাপত্তার কারণে কাচের পিডিএসকে তার স্টেশনগুলিতে অন্তর্ভুক্ত করা। সব লাইনের সমস্ত ভূগর্ভস্থ স্টেশনগুলি তাদের উদ্বোধনের পর থেকে এই দরজাগুলি স্থাপন করা হয়েছে এবং ২০১১ সালের মধ্যে মাটির উপরের স্টেশনগুলিতে এই দরজা স্থাপন করা হয়েছে। দরজার নকশাগুলি তাদের স্থাপনের অবস্থান এবং সময় অনুসারে পৃথক।
ভারত
দিল্লি মেট্রোতে দিল্লি বিমানবন্দর মেট্রো এক্সপ্রেস লাইন নভেম্বর ২০১৫ সাল থেকে প্ল্যাটফর্ম স্ক্রিন ডোর দিয়ে সজ্জিত, যা ইন্দিরা গান্ধী আন্তর্জাতিক বিমানবন্দরের সাথে সংযুক্ত এবং হলুদ লাইনের ছয়টি ব্যস্ততম স্টেশন অর্ধেক উচ্চতা প্ল্যাটফর্ম গেট দিয়ে সজ্জিত করা হয়েছে।
চেন্নাই মেট্রো-এর সমস্ত ভূগর্ভস্থ স্টেশনগুলিতে প্ল্যাটফর্ম স্ক্রিন ডোর ব্যবহার করা করা হয়েছে।
দিল্লি মেট্রোতে দুটি নতুন লাইনের সমস্ত স্টেশনগুলিতে স্বয়ংক্রিয় প্ল্যাটফর্ম গেট স্থাপন করা হয়েছে যেমন, পিঙ্ক লাইন এবং ম্যাজেন্ডা লাইন।
কলকাতা মেট্রো লাইন ১-এ প্ল্যাটফর্ম স্ক্রিন দরজাগুলি স্থাপন করার পরিকল্পনা রয়েছে এবং কলকাতা মেট্রো লাইন ২-এ প্ল্যাটফর্ম স্ক্রিন দরজাগুলি স্থাপন করা হয়েছে। বেঙ্গালুরুর নাম্মা মেট্রোতে, তার দ্বিতীয় ধাপের লাইনগুলির জন্য প্ল্যাটফর্মের দরজাগুলি স্থাপন করা হবে এবং ২০১৯ সালের মধ্যে এটি সম্পন্ন হবে বলে আশা করা হচ্ছে।
ঘটনা
২০০৭ সালে সাংহাই মেট্রোতে একটি জনবহুল ট্রেনের দিকে প্লাটফর্ম থেকে যাত্রীরা যাত্রা শুরু করে ট্রেনে প্রবেশের জন্য, এই সময়ে একজন যাত্রী ট্রেনের দরজা ও প্ল্যাটফর্ম স্ক্রিন দরজার মাঝে আটকা পড়ে। ২০১৪ সালে বেইজিং সাবওয়েতে প্রায় একরকম মৃত্যুর ঘটনা ঘটেছিল- চীনে এমন ঘটনা গত কয়েক বছর ধরে চীনের মেট্রো রেলের প্ল্যাটফর্ম স্ক্রিন ডোরযুক্ত প্ল্যাটফর্মগুলিতে ঘটে চলেছে।
কোকোস (কিলিং) দ্বীপপুঞ্জ ফুটবল অ্যাসোসিয়েশন
কোকোস (কিলিং) দ্বীপপুঞ্জ ফুটবল অ্যাসোসিয়েশন (Cocos (Keeling) Islands Soccer Association; এছাড়াও সংক্ষেপে সিআইএসএ নামে পরিচিত) হচ্ছে কোকোস (কিলিং) দ্বীপপুঞ্জের ফুটবলের সর্বোচ্চ নিয়ন্ত্রক সংস্থা।   এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর অস্ট্রেলীয় অঞ্চল কোকোস (কিলিং) দ্বীপপুঞ্জে অবস্থিত। এই সংস্থাটি আঞ্চলিক বেশ কিছু প্রতিযোগিতার সকল কার্যক্রম পরিচালনা করে।
প্ল্যাটফর্ম স্ক্রিন ডোর
ঘটনা
১৯৯৯ সাল থেকে ২০১২ সালের মধ্যে, লন্ডনের আন্ডারগ্রাউন্ডের প্ল্যাটফর্ম দরজাগুলি ৭৫ টি আঘাতের ঘটনায় জড়িত ছিল। আঘাতগুলি মাথা ও হাতে লেগেছিল বেশিরভাগ ক্ষেত্রে।
মুত্তিয়া মুরালিধরন
মুত্তিয়া মুরালিধরন (முத்தையா முரளிதரன்; මුත්තයියා මුරලිදරන් জন্ম: ১৭ এপ্রিল ১৯৭২), মুরালি হিসেবে প্রায়শই পরিচিত, একজন সাবেক শ্রীলঙ্কান ক্রিকেট খেলোয়াড়। তিনি একজন খুবই সফল অফ স্পিন বোলার। তিনি ক্রিকেট ইতিহাসে একজন সফলতম স্পিনার এবং সফলতম শ্রীলঙ্কান প্লেয়ার হিসেবে পরিচিত।
মুরালিধরন ২১৪ টি টেস্ট ম্যাচ জুড়ে ১,৭১১ দিনের রেকর্ড সময়ের জন্য টেস্ট বোলারদের জন্য আন্তর্জাতিক ক্রিকেট কাউন্সিলের খেলোয়াড় র‍্যাঙ্কিংয়ে এক নম্বর স্থান ধরে রেখেছিলেন। ৩ ডিসেম্বর, ২০০৭ তারিখে পূর্ববর্তী রেকর্ডধারী শেন ওয়ার্নকে টপকে টেস্ট ক্রিকেটে সর্বোচ্চ উইকেট শিকারী হন তিনি।
গালে আন্তর্জাতিক স্টেডিয়াম এ অবসর
২০১০ সালে এই মাঠে মুরালি ক্রিকেট জীবনে অবসর নেন। সেই সঙ্গে প্রথম কোনো বোলার টেস্ট ক্রিকেটে ৮০০ উইকেট শিকার করেন।
হিদেতাকা মাইয়ে
হিদেতাকা মাইয়ে (真家 英嵩, Hidetaka Maie; জন্ম: ২৮ জুলাই ২০০৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে আক্রমণভাগের খেলোয়াড় হিসেবে খেলেন।  তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
প্রারম্ভিক জীবন
হিদেতাকা মাইয়ে ২০০৩ সালের ২৮শে জুলাই তারিখে জাপানের চিবা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।